Diari Oficial de la Generalitat Valenciana


Sumari del DOGV 9615, del 12-06-2023 (2023/6368)

Extracte de la Resolució de 26 d'abril de 2023, del Rectorat de la Universitat de València, per la qual es convoca i s'estableixen les bases reguladores de la setena edició del concurs de fotografia de paisatge valencià: «Impactes en el paisatge valencià» de la Càtedra de Participació Ciutadana i Paisatges Valencians.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6368


Data del document
:   26-04-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 26 d'abril de 2023, del Rectorat de la Universitat de València, per la qual es convoca i s'estableixen les bases reguladores de la setena edició del concurs de fotografia de paisatge valencià: «Impactes en el paisatge valencià» de la Càtedra de Participació Ciutadana i Paisatges Valencians. [2023/6368]  
BDNS (identif.): 700827.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700827)  
  
Primer. Persones beneficiàries  
Poden participar en aquest concurs qualsevol persona física major de divuit anys, amb l'excepció dels membres del jurat, així com els empleats/des i familiars directes fins al segon grau de parentiu del integrants l'entitat organitzadora concurs.  
  
Segon. Objecte  
L'objectiu d'aquesta convocatòria és premiar aquelles fotografies la temàtica de les quals sigui «Impactes en el paisatge valencià». Instantànies que visibilitzen els efectes - conseqüències negatives generades per la implementació o presència, en qualsevol paisatge ubicat dins dels límits geogràfics de la Comunitat Valenciana, d'estructures, construccions, parcel·les - que no concordin amb el lloc on s'insereixen.  
  
  
Tercer. Bases reguladores  
La convocatòria està publicada en la següent url:  
https://go.uv.es/aUz4bDu  
  
Quarta. Quantia  
Els premis es financen amb càrrec al capítol VII del pressupost de la Càtedra Participació Ciutadana i Paisatges Valencians de la Universitat de València per a l'any 2023, orgànica 7761602470, específica 58823951 per un import total de 1.200 euros.  
Se n'atorguen els següents:  
Primer premi, dotat amb 600 euros.  
Segon premi, dotat amb 350 euros.  
Tercer premi, dotat amb 250 euros.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 29 de setembre de 2023.  
  
València, 26 d'abril de 2023. La rectora (p. d. DOGV 30.05.2022), la vicerectora d'Innovació i Transferència: Rosa María Donat Beneito.